Det varierer meget fra medlemsstat til medlemsstat, hvor mange producenter, der deltager i ordningen. En række medlemsstater har tilladt og tilskyndet til, at der tildeles små og meget små kvoter. Producenter, der havde fået referencemængder på under 1 000 kg (leverancer og/eller direkte salg) for det første mejeriår, udgjorde således 12 % af kvoteindehaverne i Letland og 6 % i Litauen. Til gengæld udgjorde producenter med kvoter på under 1 000 kg under 2 % af kvoteindehaverne i Polen, Estland, Ungarn, Slovenien og Den Tjekkiske Republik. I Slovakiet har ingen producent fået en referencemængde på under 1 000 kg. I Den Tjekkiske Republik og Slovakiet har politikken for tildeling af kvoter været rettet klart mod de store professionelle producenter. I disse medlemsstater har ca. 75 % af indehaverne af en kvote til leverancer en besætning på over 50 køer.

Tekstboks 3 — Producenter uden mælkekvote — Litauen og SlovakietI Litauen har 43 % af mælkeproducenterne ikke fået tildelt nogen kvote.Ved tiltrædelsen var mælkeproduktionen stadig spredt ud på et stort antal producenter (195 231), som stort set alle (95 %) højst havde fem køer. Koncentrationen af strukturerne går langsomt, men er synlig, hvis man f.eks. betragter stigningen i antallet af bedrifter med mindst 6 køer mellem 2001 og 2005 (fra 4 501 bedrifter eller 2 % af bedrifterne i 2001 til 11 242 bedrifter eller 6,2 % af bedrifterne i 2005). De meget små strukturer, der opstod ved privatiseringen af jorderne, forsvinder samtidig lidt efter lidt, men er stadig talrige.Revisionen viste, at der var ført en seriøs oplysningskampagne om mælkekvoteordningen med sigte mod alle producenter. På grund af særtrækkene ved mejerisektoren i Litauen kan en deltagelsesgrad på 57 %, som de litauiske myndigheder nåede op på i det første kontingentår, anses for rimelig.For mejeriåret 2004/2005 fik 77 484 producenter med kun én eller to køer tildelt kvoter, mens deres samlede antal er på 138 591 (19). Differencen, dvs. 61 107 producenter, udgør hovedparten af populationen af producenter uden kvote (63 723). Det er sandsynligt, at disse producenter uden kvote med én eller to køer driver subsistens- eller semisubsistenslandbrug. Det er forvaltningsorganernes opgave at efterprøve, om disse producenter foretager direkte salg, der ikke anmeldes.I Slovakiet har 94 % af mælkeproducenterne ikke fået nogen kvote.Landbrugsøkonomien i Slovakiet er meget klart tostrenget. Der findes en mængde familiebrug (15 586 i 2001, 9 853 i 2005) og samtidig et begrænset antal bedrifter oprettet som kommercielle enheder (2 087 i 2001, 1 696 i 2005). I 2005 havde 89 % af familiebrugene kun én ko; 10 % havde to eller tre. 38 % af de kommercielle bedrifter havde over 50 køer. Kun 6 % af malkekobestanden tilhørte familiebrugene, 94 % de kommercielle bedrifter.Før tiltrædelsen havde man en mælkekvoteordning i Slovakiet, men man opererede ikke med kvoter til direkte salg, og kun producenter, der leverede over 20 000 liter årlig, fik tildelt leverancekvoter. I 2002 havde 950 producenter en kvote, og ca. 1 000 små producenter (20) foretog direkte salg eller leverancer på under 20 000 liter årlig.Det første kontingentår 2004/2005 tildelte de slovakiske myndigheder kun 814 kvoter til leverance og direkte salg tilsammen, og derved indlemmede de først og fremmest de professionelle enheder i ordningen. Efter revisorernes skøn havde 78 % af indehaverne af en leverancekvote mindst 50 køer, og 21 % havde mellem to og 49 køer. De meget små kvoter, svarende til under to køer, udgjorde 1 % af den samlede kvote.